1609: principele Gabriel Báthory îi înnobilează pe Gheorghe şi Costin Vajda de Glod
S-a întâmplat în 12 martie
1642 – Sinodul de la Iaşi adoptă "Mărturisire Ortodoxa" a lui Petru Movila, mitropolit al Kievului. Hotărîrea sinodului, publicată la Iaşi, este cea dintîi tiparitură din Moldova.
1824 – S-a născut Gustav Robert Kirchhoff, fizician german, descoperitorul legilor care îi poartă numele şi al analizei spectrale (m.17.10.1887).
1832 – S-a născut Charles Boycott, proprietar irlandez împotriva căruia ţăranii de pe moşia sa au organizat, pentru prima dată în istorie, o formă de protest numită de atunci "boicot" (sistare organizată, totală sau parţială, a relaţiilor cu o persoană sau organizaţie, în semn de protest faţă de anumite acţiuni ale sale) (m.19.06.1897).
1838 – Apare, la Braşov, din iniţiativa si sub conducerea lui George Bariţiu, "Gazeta de Transilvania", primul ziar politic românesc din Transilvania. Şi-a încetat apariţia în 1946, datorită presiunilor comuniste.
1848 – Proclamaţia lui Simion Bărnuţiu prin care românii din Transilvania sînt chemaţi să se ridice la luptă pentru drepturile lor naţionale.
CALENDAR CREŞTIN:
• Ortodox: Cuv. Teofan Mărturisitorul; Sf. Grigorie Dialogul; Sf. Simeon Noul Teolog
• Greco-catolic: Sf. Teofan, cuvios († 817)
• Reformat: Lidia, Lilla, Livia
• Romano-catolic: Sf. Maximilian, martir